[pic] | AZ EURÓPAI KÖZÖSSÉGEK BIZOTTSÁGA |

Brüsszel, 10.9.2007

SEC(2007) 1137

A BIZOTTSÁG SZERVEZETI EGYSÉGEINEK MUNKADOKUMENTUMA

Kísérődokumentum a következőhöz: javaslat: az Európai Parlament és a Tanács irányelve a mértékegységekre vonatkozó tagállami jogszabályok közelítéséről szóló 80/181/EGK irányelv módosításáról Hatásvizsgálat összefoglalása [COM(2007) 510 végleges SEC(2007) 1136]

A hatásvizsgálat a mértékegységekről szóló 80/181/EGK irányelvre vonatkozik. Az irányelv előírja, hogy az EU-ban a méréseket metrikus egységekben végezzék, de kiegészítő jelölések (anélkül, hogy meghatározná melyek ezek) alkalmazását is megengedi 2009. végéig. A fenti időpont után az irányelv előírja a kizárólagosan metrikus mértékegységekkel történő jelölést, ami az Atlanti-óceánon túlra irányuló áruk folyamatos átcímkézését igényelné, alapvetően azért mert a kizárólagosan metrikus alapú jelölésről szóló EU jogszabály ütközne az USA jogszabálya által előírt kettős jelöléssel (metrikus és USA inch/pound).

A Bizottság minimum követelményeivel összhangban, a nyilvános konzultációra a Bizottság szolgálataihoz beérkező vélemények alapján, három alternatíva alakult ki.

- 1. alternatíva – Nincs fellépés: A hatályvesztési záradék azt jelentené, hogy 2009 végére a kiegészítő jelöléseket már nem engedélyezik. Szükség lehet arra, hogy a meglévő joganyagot felülvizsgálják a nem SI-mértékegységek jelölésére vonatkozóan olyan különleges esetekben, mint például a kcal. Nincs hozzáigazítás a műszaki fejlődéshez. Az Egyesült Királyság és Írország továbbra is köteles lenne kitűzni a fennmaradó mentesülések megszüntetésének dátumát (pint, mile, troy ounce).

- 2. alternatíva – Az irányelv hatályon kívül helyezése A tagállamok, az irányelvhez hasonlóan, szabadon alapozhatnák a nemzeti jogszabályaikat nemzetközi szabványokra. Ezért bizonyos tagállamok a szabályozástól való eltekintést választhatják. A Szerződés 28. cikke szerinti kölcsönös elismerés elvét alkalmaznák.

- 3. alternatívaopció – az irányelv aktualizálása: Az irányelv módosítása a fent említett „fellépés elmaradása” pontban említett hiányosságok orvoslása céljából, például a kiegészítő jelölések (inch, pound) alkalmazásának meghatározatlan ideig történő engedélyezése. Kiegészítő jelölések olyan ágazatokra vonatkoznak, amelyek olyan méréseket alkalmaznak, amelyekre nincsenek metrikus mértékegységek. Ez a lehetőség megőrzi a status quo-t és meghatározatlan ideig meghosszabbítja a jelenlegi mentesüléseket a nem metrikus mértékegységek használatára vonatkozóan. Lehetővé teszi a műszaki fejlődéshez való szükséges hozzáigazítást is (a katal). Az Egyesült Királyság és Írországgal szemben támasztott követelményt, mely szerint a meglévő mentesülések megszüntetésére időpontot kell kijelölni, hatályon kívül kell helyezni.

A hatásvizsgálat alapján a 3. opció, az irányelv aktualizálása mutatkozik a legkedvezőbb opciónak, mivel megőrzi a fennálló helyzetet és nem igényel adminisztrációs többletköltségeket, ami ezen a területen főleg címkézési költséget jelent. Ez az alternatíva magába foglalja a kiegészítő jelölések használatának meghosszabbítását és a nem metrikus alkalmazások továbbra is fennálló mozgásterének egymást felerősítő hatását az irányelv alkalmazásának jelenlegi gyakorlatában, főleg azokban az ágazatokban, ahol olyan mennyiségeket használnak, amelyekre nincsenek metrikus mértékegységek, Pl. bináris mérések a számítástechnikában (bitek, byte-ok). Ez az alternatíva biztosítaná a jelenlegi gyakorlat további alkalmazását, amely – egészében véve – nem okozott jelentősebb problémákat. A mentesülések (pint, mile, troy ounce) meghatározatlan ideig történő engedélyezése az Egyesült Királyság és Írország számára kedvez a fogyasztók nagy részének, akik a jelenlegi helyzet fenntartását akarják.

Az 1. alternatíva, a fellépés elmaradásából eredő főbb költségek jelentős adminisztrációs költségek lennének, és főleg a kis- és középvállalatok számára lennének a legnagyobbak a kisebb méretarányokból adódóan. A hatásvizsgálat arányosságát fenntartandó, nem a standard költség modell alapján készült egy részletes becslés, hanem az ehhez nagyon hasonló több ipari forrásból származó becsléseket vettek alapul..

A másik, az irányelv hatályon kívül helyezését figyelembe vevő 2. alternatívábóll származó költségek nagyon bizonytalanok, de könnyen lehetnek nagyok amiatt, hogy a tagállamok esetleg eltérően alkalmazzák a nemzetközi szabványokat, ezáltal bizonytalanságot és valószínűleg kereskedelmi akadályokat teremtenek. Ugyanakkor véletlenszerűen nagy anyagi veszteségek adódhatnak előre nem látható félreértések miatt, például az Egyesült Allamok Marslander űrszondája a Mars felszínébe csapódott egy működési rendellenesség miatt, mert a gyártási szakaszban az inch/pound jelöléseket összekeverték a metrikus jelölésekkel.

A kiegészítő jelölések engedélyezésének további 10 évvel történő meghosszabbítása (a negyedik határidő 1989, 1999 és 2009 után) elvetették, mivel az legalább három szakterületen jelentene a jövőre nézve nagyobb változást (in vitro diagnosztika, élelmiszerek címkézése és szellemi alkotások joga). Ugyanakkor az Egyesült Államokban nem a változások pozitív jelének vennék, ahol ha elfogadnák a kizárólag metrikus címkézést, „jutalmul” az EU-tól a kiegészítő jelölésekre kivetett kereskedelmi korlátozást kapnák.